CELEX: 52018PC0533
Language: hu
Date: 2018-07-16
Title: Javaslat A TANÁCS RENDELETE a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendeletnek a sovány tejpor felvásárlására alkalmazandó mennyiségi korlátozás tekintetében történő módosításáról

EURÓPAI BIZOTTSÁG
            Brüsszel, 2018.7.16.
            COM(2018) 533 final
            2018/0286(NLE)
            Javaslat
            A TANÁCS RENDELETE
            a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendeletnek a sovány tejpor felvásárlására alkalmazandó mennyiségi korlátozás tekintetében történő módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  Az 1370/2013/EU tanácsi rendelet 109 000 tonnában állapítja meg a sovány tejpor azon mennyiségének felső határát, amelyet rögzített áron (169,8 EUR/100 kg) kell felvásárolni az állami intervenciós időszakban (március 1-jétől szeptember 30-ig). A felső határ elérése után az állami intervenció pályázati eljárás keretében folytatódik az intervenciós időszak végéig.
               
               
                  E felső határ 2018-ban nullában került megállapításra annak érdekében, hogy az állami intervenció keretében ne lehessen rögzített áron felvásárolni a sovány tejport, amikor azt a piaci helyzet nem indokolja (például miközben mind a vajárak, mind a termelői tejárak viszonylag magas szinten vannak), tekintettel arra, hogy a tejzsír- és a tejfehérjeárak hosszú ideje eltérően alakulnak.
               
               
                  Az állami intervenció végrehajtása ezért 2018-ban pályázati eljárás útján történik. A Bizottság a mezőgazdasági piacok közös szervezésével foglalkozó bizottság keretében lefolytatott szavazással, eseti alapon dönt arról, hogy milyen mennyiségeket kell felvásárolni és milyen áron.
               
               
                  2018-ban a sovány tejpor uniós piaci árai ezidáig átlagosan mintegy 19 %-kal alacsonyabbak voltak az állami intervenciós árszintnél, a vajárak pedig 117 %-kal meghaladták azt. A zsír és a fehérje közötti árrés jelenleg szélesebb, mint valaha. A vaj és a sovány tejpor árainak hányadosa 2017–2018-ra megháromszorozódott a 2007 és 2016 közötti szintekhez képest. Ugyanakkor a nyers tejért a mezőgazdasági termelőknek fizetett kilogrammonkénti átlagár meghaladta a 34 centet (azaz magasabb volt, mint az utolsó öt év átlaga).
               
               
                  A hatályos eljárás lehetővé tette 109 000 tonna sovány tejpor indokolatlan felvásárlásának (és ezáltal a meglévő készletek továbbduzzasztásának) elkerülését.
               
               
                  Mivel a piaci feltételek nem változtak jelentős mértékben, és a 2018-ban szerzett tapasztalatok igazolják a megközelítés helyességét, helyénvaló megismételni a kezdeményezést és a 2019. évi felső határértéket is nullában megállapítani.
               
               
                  Annak érdekében, hogy a piaci szereplők a következő intervenciós kampány megkezdése előtt kellő időben értesülhessenek a szóban forgó intézkedésről, indokolt, hogy e rendelet a kihirdetését követő napon lépjen hatályba.
               
            
            
               •Összhang a szabályozási terület jelenlegi rendelkezéseivel
            
            
               
                  Ez a javaslat összhangban áll a mezőgazdasági termékpiacok közös szervezésére irányuló törekvéssel, amelynek célja a piacok stabilizálása és a mezőgazdasági népesség megfelelő életszínvonalának biztosítása.
               
               
                  A javaslat összhangban áll az EUMSZ 43. cikkének (3) bekezdésével, amelynek értelmében a Tanács, a Bizottság javaslata alapján, intézkedéseket fogad el az árak, a lefölözések, a támogatások és a mennyiségi korlátozások rögzítésére, továbbá a halászati lehetőségek meghatározására és elosztására vonatkozóan.
               
            
            
               •Összhang az Unió egyéb szakpolitikáival
            
            
               
                  Tárgytalan.
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  Az Európai Unió működéséről szóló szerződés 43. cikkének (3) bekezdése.
               
            
            
               •Szubszidiaritás (nem kizárólagos hatáskör esetén) 
            
         
         
            
               
                  A javaslat megosztott uniós és tagállami hatáskörbe tartozik és megfelel a szubszidiaritás elvének.
               
            
            
               •Arányosság
            
            
               
                  A javaslat megfelel az arányosság elvének.
               
            
            
               •A jogi aktus típusának megválasztása
            
            
               
                  Tárgytalan.
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan.
               
            
            
               •Az érdekelt felekkel folytatott konzultációk
            
            
               
                  Tárgytalan.
               
            
            
               •Szakértői vélemények beszerzése és felhasználása
            
            
               
                  Tárgytalan.
               
            
            
               •Hatásvizsgálat
            
            
               
                  Tárgytalan.
               
            
            
               •Célravezető szabályozás és egyszerűsítés
            
            
               
                  Tárgytalan.
               
            
            
               •Alapjogok
            
            
               
                  Tárgytalan.
               
            
            
               4.KÖLTSÉGVETÉSI VONZATOK
            
            
               
                  A pénzügyi hatás a sovány tejpor 2019. március és szeptember között felajánlott mennyiségeitől/áraitól és elfogadott mennyiségeitől/áraitól, illetve ezeken keresztül a sovány tejpor piacán bekövetkező változásoktól függ.
               
            
         
         
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Tárgytalan.
               
            
            
               •Magyarázó dokumentumok (irányelvek esetén)
            
            
               
                  Tárgytalan.
               
            
            
               •A javaslat egyes rendelkezéseinek részletes magyarázata
            
            
               
                  Tárgytalan.
               
            
            
               2018/0286 (NLE)
            
            
               Javaslat
            
            
               A TANÁCS RENDELETE
            
            
               a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendeletnek a sovány tejpor felvásárlására alkalmazandó mennyiségi korlátozás tekintetében történő módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)Az 1370/2013/EU tanácsi rendelet
                  1
                3. cikke mennyiségi korlátozást állapít meg a sovány tejpornak az ugyanazon rendelet 2. cikke szerinti rögzített áron történő felvásárlására vonatkozóan. Az e korlátozást meghaladó mennyiségek tekintetében a felvásárlást pályázati eljárás útján kell lefolytatni a maximális felvásárlási ár meghatározása érdekében.
            
            
               (2)Az (EU) 2018/147 tanácsi rendelet
                  2
                a sovány tejpor rögzített áron történő felvásárlására vonatkozó mennyiségi korlátozás 2018. évi értékének nullában történő megállapítása révén módosította az 1370/2013/EU rendeletet. Erre azért került sor, hogy ne lehessen rögzített áron felvásárolni a sovány tejport olyan helyzetben, amikor ez nem lenne összhangban a biztonsági háló célkitűzéseivel.
            
            
               (3)A tej- és tejtermékágazaton belül továbbra is eltérően alakulnak a tejzsír- és a tejfehérjeárak. 2018-ban a sovány tejpor uniós piaci árai ezidáig az állami intervenciós szint alatt maradtak, míg a vajárak több mint kétszer olyan magasak, mint az állami intervenciós szint.
            
            
               (4)A nyers tejért a mezőgazdasági termelőknek fizetett árak 2018-ban olyan szinten vannak, amely a vaj és a sajt iránti jelenlegi erős keresletnek köszönhetően – a viszonylag alacsony tejfehérjeárak ellenére – jövedelmezővé teszi a tejtermelést. A 2018. évi állami intervenció pályázati eljárás keretében történő végrehajtása nem akadályozta meg, hogy a nyerstejárak e szinteken maradjanak.
            
            
               (5)A tej és a tejtermékek piacának alapvető jellemzői a kínálat, a kereslet és az árak alakulása tekintetében – és ezen belül a tejzsír- és a tejfehérjeárak egymástól való elszakadását illetően – 2019-ben várhatóan nem változnak jelentősen. Ezért helyénvaló a sovány tejpor rögzített áron történő felvásárlására vonatkozó mennyiségi korlátozás értékét nullában megállapítani a 2019. év tekintetében.
            
         
         
            
               (6)Az 1370/2013/EU rendeletet ezért ennek megfelelően módosítani kell.
            
            
               (7)Annak biztosítása érdekében, hogy az e rendeletben előírt ideiglenes intézkedés azonnali hatást gyakoroljon a piacra, valamint hogy a piaci szereplők a következő intervenciós kampány megkezdése előtt kellő időben értesüljenek az intézkedésről, ennek a rendeletnek a kihirdetése napját követő napon kell hatályba lépnie,
            
            
               ELFOGADTA EZT A RENDELETET:
            
            
               1. cikk
            
            
               Az 1370/2013/EU rendelet 3. cikkének (1) bekezdése a következő, negyedik albekezdéssel egészül ki:
            
            
               „Az első albekezdéstől eltérve 2019-ben a sovány tejpor rögzített áron történő felvásárlására vonatkozó mennyiségi korlátozás 0 tonna.”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
            
               
            
               PÉNZÜGYI KIMUTATÁS
            
            
                     
                        PÉNZÜGYI KIMUTATÁS
                     
                  
                  
                     
                        FS/18/CM/pl Ares (2018)3208595
                     
                  
               
                     
                  
                  
                     
                        6.142.2018.1
                     
                     
                        agri.ddg3.g.3(2018)3370117
                     
                  
               
                     
                  
                  
                     
                        DÁTUM: 2018.6.1.
                     
                     
                  
               
                     
                        1.
                     
                  
                  
                     
                        KÖLTSÉGVETÉSI TÉTEL:
                     
                     
                        Lásd az alábbi költségvetési előrejelzést.
                     
                     
                     
                     
                        05 02 12 02 (A sovány tejporra vonatkozó tárolási intézkedések)
                     
                     
                  
                  
                     
                        ELŐIRÁNYZATOK:
                     
                     
                     
                     
                     
                        2018. évi költségvetés: 12 millió EUR; 
                     
                     
                        2019. évi költségvetési tervezet: 9 millió EUR
                     
                  
               
                     
                        2.
                     
                  
                  
                     
                        CÍM:
                     
                     
                     
                        A TANÁCS RENDELETE a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló 1370/2013/EU rendeletnek a sovány tejpor felvásárlására alkalmazandó mennyiségi korlátozás tekintetében történő módosításáról
                     
                  
               
                     
                        3.
                     
                  
                  
                     
                        JOGALAP:
                     
                     
                     
                        Az Európai Unió működéséről szóló szerződés 43. cikkének (3) bekezdése
                     
                  
               
                     
                        4.
                     
                  
                  
                     
                        CÉLKITŰZÉSEK:
                     
                     
                        Annak megakadályozása, hogy sovány tejpor rögzített áron történő felvásárlására kerüljön sor olyan helyzetben, amikor ez – az egyéb tejtermékek magas árai következtében – nem lenne összhangban a biztonsági háló célkitűzéseivel. A sovány tejporra vonatkozó állami intervenciót pályázati eljárás keretében kell végrehajtani.
                     
                  
               
                     
                        5.
                     
                  
                  
                     
                        PÉNZÜGYI HATÁSOK
                     
                  
                  
                     
                        2018-AS
                     
                     
                        PÉNZÜGYI ÉV
                        
                           (millió EUR)
                     
                  
                  
                     
                        2019-ES
                     
                     
                        PÉNZÜGYI ÉV
                     
                     
                        (millió EUR)
                     
                  
                  
                     
                        2020-AS
                     
                     
                        PÉNZÜGYI ÉV
                     
                     
                        (millió EUR)
                     
                  
               
                     
                        5.0.
                     
                  
                  
                     
                        KIADÁSOK
                     
                     
                        –
                              AZ EU-KÖLTSÉGVETÉS TERHÉRE
                           (VISSZATÉRÍTÉSEK/BEAVATKOZÁSOK)
                     
                     
                        –
                              NEMZETI HATÓSÁGOK
                     
                     
                        –
                              EGYÉB
                     
                  
                  
                     
                     
                        –
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
               
                     
                        5.2.
                     
                  
                  
                     
                        SZÁMÍTÁS MÓDJA:
                     
                     
                        Lásd az észrevételeket.
                     
                  
               
                     
                        6.0.
                     
                  
                  
                     
                        FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL?
                     
                  
                  
                     
                        n. a.
                     
                  
               
                     
                        6.1.
                     
                  
                  
                     
                        FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL?
                     
                  
                  
                     
                        Nem
                     
                  
               
                     
                        6.2.
                     
                  
                  
                     
                        SZÜKSÉG LESZ-E PÓTKÖLTSÉGVETÉSRE?
                     
                  
                  
                     
                        Nem
                     
                  
               
                     
                        6.3.
                     
                  
                  
                     
                        SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE?
                     
                  
                  
                     
                        Lásd az észrevételt.
                     
                  
               
                     
                        ÉSZREVÉTELEK:
                     
                     
                     
                        A pénzügyi hatás a sovány tejpor 2019. március és szeptember között felajánlott mennyiségeitől/áraitól és elfogadott mennyiségeitől/áraitól függ. A 2019. évi költségvetési tervezet nem irányozza elő új soványtejpor-mennyiségek intervenciós felvásárlását.
                     
                  
               
         
         
            
                  
                     (1)
                  
                        A Tanács 1370/2013/EU rendelete (2013. december 16.) a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról (HL L 346., 2013.12.20., 12. o.).
               
               
                  
                     (2)
                  
                        A Tanács (EU) 2018/147 rendelete (2018. január 29.) az 1370/2013/EU rendeletnek a sovány tejpor rögzített árú felvásárlására alkalmazandó mennyiségi korlátozás tekintetében történő módosításáról (HL L 26., 2018.1.31., 6. o.).